ເຫດການລະເບີດ ແລະສຽງປືນ ສັ່ນສະເທືອນ ເມືອງຫລວງກາບູລ 
ພວກ​ເຫັນ​ເຫດການ​ກ່າວ​ວ່າ ສາມາ​ດ​ເຫັນ​ຄວັນ​ກຸ້ມ ຂຶ້ນ​ມາ​ຈາກ​ຕຶກ​ຕ່າງໆ ​ແລະໄດ້​ຍິນ​ສຽງ​ຫວໍ​ສຸກ​ເສີນ ຢູ່​ທົ່ວ​ເຂດ​ເກີດ​ເຫດ.
ຕໍາຫລວດອັຟການີສຖານກ່າວວ່າ ພວກມືປືນ ໄດ້ທໍາການໂຈມຕີຫລາຍບັ້ນຕິດກັນຢູ່ໃນ ເມືອງຫລວງ ແລະຢ່າງໜ້ອຍທີ່ຫົວເມືອງນຶ່ງອີກ ໃນອັຟການີສຖານ ບັນດາເຈົ້າໜ້າທີ່ກ່າວວ່າ ເຫດລະເບີດແຕກຂຶ້ນຫລາຍໆບັ້ນແລະສຽງປືນໄດ້ສັ່ນສະເທືອນ ເຂດການທູດທີ່ມີການຍາມຢ່າງໜາແໜ້ນ ແລະຄຸ້ມອ້ອມແອ້ມສະພາແຫ່ງຊາດທີ່ເມືອ ງຫລວງກາບູລ ໃນວັນອາທິດມື້ນີ້ ກຸ່ມຕາລິບານ ໄດ້ອ້າງເອົາຄວາມຮັບຜິດຊອບ ສໍາລັບການໂຈມຕີທີ່ມີການປະສານງານ ກັນຢ່າງດີນັ້ນ ແລະກ່າວວ່າຄົນວາງລະເບີດສະລະຊີບຂອງພວກຕົນໄດ້ແນເປົ້າໝາຍ ໃສ່ ກອງບັນຊາການຂອງອົງການເນໂຕ້ ບ້ານພັກພວກນັກການທູດ ແລະ ສະພາແຫ່ງຊາດ ພວກເຫັນເຫດການກ່າວວ່າ ສາມາດເຫັນຄວັນກຸ້ມຂຶ້ນມາຈາກຕຶກຕ່າງໆ ແລະ ໄດ້ຍິນ ສຽງຫວໍສຸກເສີນ ຢູ່ທົ່ວເຂດເກີດເຫດ ກຸ່ມຕາລິບານກ່າວວ່າ ຕົນຍັງໄດ້ທໍາການໂຈມຕີທີ່ເມືອງ Jalalabad ທາງພາກຕາເວັນ ອອກຂອງປະເທດນັ້ນນໍາ ເວລານີ້ ຍັງບໍ່ມີລາຍງານໂດຍທັນທີ ກ່ຽວກັບຜູ້ບາດເຈັບລົ້ມຕາຍ ໃນການໂຈມຕີແຕ່ລະ ຄັ້ງນັ້ນເທື່ອ